На основу члана 109. став 3. а у вези са чланом 119. став 1. тачка 1) Закона о основама система образовања и васпитања ("Сл. гласник РС", бр. 88/2017 - даље: Закон) и члана 115.став 1.тачка 1. Статута Школе, Школски одбор Основне школе „Петар Лековић”Пожега, на седници одржаној дана 05.4.2018. године, доноси

**ПРАВИЛА ПОНАШАЊА**

**У ОШ „ПЕТАР ЛЕКОВИЋ“ ПОЖЕГА**

# I ОПШТЕ ОДРЕДБЕ

**Члан 1.**

Овим Пра­ви­ли­ма по­на­ша­ња у Шко­ли (у да­љем тек­сту: Пра­ви­ла) уређују се понашање и ме­ђу­соб­ни од­но­си уче­ни­ка, ро­ди­те­ља, од­но­сно дру­гих за­кон­ских за­ступ­ни­ка и за­по­сле­них у Шко­ли.

**Члан 2.**

У Шко­ли се не­гу­ју од­но­си ме­ђу­соб­ног раз­у­ме­ва­ња и ува­жа­ва­ња лич­но­сти уче­ни­ка, запослених и ро­ди­те­ља, од­но­сно дру­гих за­кон­ских за­ступ­ни­ка. За­по­сле­ни има­ју оба­ве­зу да сво­јим ра­дом и укуп­ним по­на­ша­њем до­при­но­се раз­ви­ја­њу по­зи­тив­не ат­мос­фе­ре у Шко­ли.

По­што­ва­њем Пра­ви­ла обез­бе­ђу­је се успе­шно од­ви­ја­ње обра­зов­но-вас­пит­не де­лат­но­сти Шко­ле, по­бољ­ша­ва­ју се рад­на ди­сци­пли­на и без­бед­ност у Шко­ли, чу­ва­ње школ­ске имо­ви­не и имо­ви­не учени­ка, за­по­сле­них, ро­ди­те­ља уче­ни­ка и тре­ћих ли­ца и до­при­но­си се по­ве­ћа­њу угле­да Шко­ле.

**Члан 3.**

Лични подаци о ученику, односно запосленом уписани у евиденцију прикупљају се, обрађују, чувају и користе за потребе образовно-васпитног рада, у складу са Законом, посебним законом и законом којим се уређује заштита података о личности и највишим стандардима о заштити података.

Школа обезбеђује мере заштите од неовлашћеног приступа и коришћења података из евиденција које води.

Министарство обезбеђује мере заштите од неовлашћеног приступа и коришћења података у ЈИСП-у.

Забрањена је употреба података о личности ученика и запослених, ван намене за коју су прикупљени.

За потребе научноистраживачког рада и приликом обраде података и израде анализа, лични подаци се користе и објављују на начин којим се обезбеђује заштита идентитета личности.

**II ПРАВИЛА ПОНАШАЊА**

Правила понашања наставника и осталих запослених у школи

Члан 4.

Дужности наставника је да:

- долази у школу најкасније 10 минута пре почетка наставе и других облика рада,

- одлази на време на часове,

- на време обавести о свом изостајању директора школе, секретара или руководиоца смене ради благовременог организовања замене,

- само у службене сврхе користи опрему и инвентар школе, као и остали потрошни материјал,

- прибави одобрење директора школе за изношење важних докумената школе и наставних средстава, изузимајући изношење евиденције, образаца јавне исправе или јавне исправе чије би изношење представљало тежу повреду обавезе запосленог, односно чије би изношење представљало повреду Закона,

- долази на наставу прикладно одевен и својим изгледом васпитно делује на ученике,

- поштује распоред дежурства који му одреди директор.

Члан 5.

Запосленом у школи забрањено је да:

- носи оружје у школи и кругу школе,

- самовољно решава међусобне сукобе употребом оружја, оруђа и физичке силе,

- пуши у просторијама школе и школском дворишту,

- долази у школу у припитом или пијаном стању, уноси у школу ради употребе алкохол и друга опојна средства који смањују радну способност,

- незаконито располаже средствима школе, школским простором, опремом и имовином школе,

Члан 6.

Одељењски старешина је дужан да:

- брине о раду и успеху својих ученика,

- уредно води дневник рада, разредну књигу и другу прописану евиденцију,

- благовремено прати остваривање распореда часова у свом одељењу и упозорава наставнике који неуредно воде евиденцију,

- правда изостанке ученика на основу лекарског оправдања лекара или оправдања родитеља, односно других законских заступника ученика,

- уписује у ђачку књижицу обавештења за родитеље, односно других законских заступника ученика и врши контролу упознавања са обавештењем,

- сарађује са родитељима, односно других законских заступника ученика и обавештава их о понашању, изостанцима и успеху ученика, пружа информације о другим активностима школе,

- брине о ученицима свог одељења за време извођења екскурзија, излета, културних манифестација, спортских и других ваннаставних активности у којима он учествује.

Члан 7.

Међусобни односи наставника, осталих запослених у школи и ученика заснивају се на узајамном поштовању, разумевању и сарадњи у остваривању васпитне улоге школе.

Члан 8.

Дужности стручног сарадника - школског психолога, педагога, библиотекара и других су да:

- долази у школу најкасније 10 минута пре почетка радног времена,

- обавести директора школе о свом изостајању са посла,

- остварује сарадњу са наставницима и директором школе,

- остварује сарадњу са ученицима и родитељима, односно старатељима ученика,

- извршава друге обавезе у складу Школским програмом, Годишњим планом рада Школе и законом.

Члан 9.

Дужности запосленог на помоћно-техничким пословима су да:

- одржава чистоћу школских просторија, дворишта и спортских терена,

- помаже дежурном наставнику у раду,

- дежура према утврђеном распореду и сменама и не удаљава се са радног места без дозволе секретара школе,

- доставља потребан материјал за наставу,

- обавља своје послове у оквиру радног места,

- у сарадњи са дежурним наставником предузима мере ради одржавања реда и мира у школи, безбедности ученика, запослених и имовине школе,

- свакодневно прегледа учионице, радионице и остале просторије у школи,

- утврђује стање објекта и опреме и о томе обавештава секретара школе,

- предузима све мере да се по завршетку рада обезбеде и закључају објекти школе, погасе светла, проверава водоводне, грејне и друге инсталације.

Правила понашања родитеља, односно другог законског заступника ученика

Члан 10.

Родитељ, односно други законски заступник детета одговоран је:

1. за упис детета у Школу;
2. за редовно похађање наставе;
3. за редовно похађање припремне наставе;
4. да одмах, а најкасније у року од 48 сати од момента наступања спречености ученика да присуствује настави о томе обавести Школу;
5. да правда изостанке ученика најкасније у року од осам дана од дана престанка спречености ученика да присуствује настави, одговарајућом лекарском или другом релевантном документацијом;
6. да на позив Школе узме активно учешће у свим облицима васпитног рада са учеником;
7. за повреду забране из чл. 110-112. Закона, учињену од стране ученика;
8. за теже повреде обавезе ученика из члана 83. Закона;
9. да поштује правила Школе.

Родитељ односно други законски заступник дужан је да надокнади материјалну штету коју ученик нанесе Школи намерно или из крајње непажње, у складу са Законом.

Школа подноси захтев за покретање прекршајног поступка, односно кривичну пријаву ради утврђивања одговорности родитеља, односно другог законског заступника из разлога прописаних ставом 1. овог члана.

Родитељ, односно други законски заступник ученика дужан је да:

1. прати понашање, учење и успех свог детета и редовно се информише о томе,
2. сарађује са одељењским старешином,
3. сарађује са психолошко-педагошком службом,
4. поштује налоге и предлоге дежурног наставника,
5. сарађује са предметним наставницима,
6. редовно присуствује родитељским састанцима,
7. пружа помоћ школи у остваривању васпитног рада,
8. доприноси остваривању планираних задатака школе и побољшању услова живота и рада у њој.

# III ЗАБРАНE

# Забрана дискриминације

**Члан 11.**

У Школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Шко­ла ће пред­у­зе­ти све ме­ре про­пи­са­не За­ко­ном и по­себ­ним под­за­кон­ским про­пи­си­ма ка­да се по­сум­ња или утвр­ди дис­кри­ми­на­тор­но по­на­ша­ње у Шко­ли.

## Забрана насиља, злостављања и занемаривања

**Члан 12.**

У Шко­ли је је за­бра­ње­но фи­зич­ко, пси­хич­ко, со­ци­јал­но, сек­су­ал­но, ди­ги­тал­но и сва­ко дру­го на­си­ље, зло­ста­вља­ње и за­не­ма­ри­ва­ње за­по­сле­ног, уче­ни­ка, ро­ди­те­ља од­но­сно дру­гог за­кон­ског за­ступ­ни­ка или тре­ћег ли­ца у уста­но­ви.

У сми­слу ових Пра­ви­ла:

1) Под **на­си­љем и зло­ста­вља­њем** под­ра­зу­ме­ва се сва­ки об­лик је­дан­пут учи­ње­ног, од­но­сно по­на­вља­ног вер­бал­ног или не­вер­бал­ног по­на­ша­ња ко­је има за по­сле­ди­цу ствар­но или по­тен­ци­јал­но угро­жа­ва­ње здра­вља, раз­во­ја и до­сто­јан­ства лич­но­сти уче­ни­ка;

2) **За­не­ма­ри­ва­ње и не­мар­но по­сту­па­ње** пред­ста­вља про­пу­шта­ње Шко­ле или за­по­сле­ног да обез­бе­ди усло­ве за пра­ви­лан раз­вој уче­ни­ка. Шко­ла ће од­мах да под­не­се при­ја­ву над­ле­жном ор­га­ну ако се код уче­ни­ка при­ме­те зна­ци на­си­ља, зло­ста­вља­ња или за­не­ма­ри­ва­ња;

3) Под **фи­зич­ким на­си­љем**, сма­тра се: фи­зич­ко ка­жња­ва­ње уче­ни­ка од стра­не за­по­сле­ног, ро­ди­те­ља од­но­сно дру­гог за­кон­ског за­ступ­ни­ка или тре­ћег ли­ца у Шко­ли; сва­ко по­на­ша­ње ко­је мо­же да до­ве­де до ствар­ног или по­тен­ци­јал­ног те­ле­сног по­вре­ђи­ва­ња уче­ни­ка или за­по­сле­ног; на­сил­но по­на­ша­ње за­по­сле­ног пре­ма уче­ни­ку, као и уче­ни­ка пре­ма дру­гом уче­ни­ку или за­по­сле­ном;

4) Под **пси­хич­ким на­си­љем**, сма­тра се по­на­ша­ње ко­је до­во­ди до тре­нут­ног или трај­ног угро­жа­ва­ња пси­хич­ког и емо­ци­о­нал­ног здра­вља и до­сто­јан­ства;

5) Под **со­ци­јал­ним на­си­љем**, сма­тра се ис­кљу­чи­ва­ње уче­ни­ка из гру­пе вр­шња­ка и раз­ли­чи­тих об­ли­ка ак­тив­но­сти Шко­ле;

6) Под **сек­су­ал­ним на­си­љем и зло­ста­вља­њем**, сма­тра се по­на­ша­ње ко­јим се уче­ник сек­су­ал­но уз­не­ми­ра­ва, на­во­ди или при­мо­ра­ва на уче­шће у сек­су­ал­ним ак­тив­но­сти­ма ко­је не же­ли, не схва­та или за ко­је ни­је раз­вој­но до­ра­стао или се ко­ри­сти за про­сти­ту­ци­ју, пор­но­гра­фи­ју и дру­ге об­ли­ке сек­су­ал­не екс­пло­а­та­ци­је;

7) Под **ди­ги­тал­ним на­си­љем и зло­ста­вља­њем**, сма­тра се зло­у­по­тре­ба ин­фор­ма­ци­о­но ко­му­ни­ка­ци­о­них тех­но­ло­ги­ја ко­ја мо­же да има за по­сле­ди­цу по­вре­ду дру­ге лич­но­сти и угро­жа­ва­ње до­сто­јан­ства и оства­ру­је се сла­њем по­ру­ка елек­трон­ском по­штом, СМС-ом, ММС-ом, пу­тем веб-сај­та (veb site), че­то­ва­њем, укљу­чи­ва­њем у фо­ру­ме, со­ци­јал­не мре­же и дру­гим об­ли­ци­ма ди­ги­тал­не ко­му­ни­ка­ци­је.

Шко­ла је ду­жна да над­ле­жном ор­га­ну при­ја­ви сва­ки об­лик на­си­ља, зло­ста­вља­ња и за­не­ма­ри­ва­ња у Шко­ли по­чи­њен од стра­не ро­ди­те­ља, од­но­сно дру­гог за­кон­ског за­ступ­ни­ка или тре­ћег ли­ца у уста­но­ви.

Шко­ла је ду­жна да по­шту­је Про­то­кол ко­ји про­пи­су­је ми­ни­стар за по­сло­ве обра­зо­ва­ња и вас­пи­та­ња, а ко­ји де­фи­ни­ше по­сту­па­ња у Шко­ли у од­го­во­ру на на­си­ље и зло­ста­вља­ње, са­др­жај и на­чи­не спро­во­ђе­ња пре­вен­тив­них и ин­тер­вент­них ак­тив­но­сти, усло­ве и на­чи­не за про­це­ну ри­зи­ка и на­чи­не за­шти­те од на­си­ља, зло­ста­вља­ња и за­не­ма­ри­ва­ња.

Пре­по­зна­ва­ње не­вер­бал­них об­ли­ка зло­ста­вља­ња уче­ни­ка од стра­не за­по­сле­ног за вре­ме од­мо­ра и ре­кре­а­ци­је и дру­гих об­ли­ка вас­пит­но-обра­зов­ног ра­да вр­ши се на осно­ву бли­жих усло­ва ко­је по­себ­ним под­за­кон­ским ак­том про­пи­су­је ми­ни­стар за пи­та­ња обра­зо­ва­ња и вас­пи­та­ња.

## Забрана понашања које вређа углед, част или достојанство

**Члан 13.**

У Шко­ли је за­бра­ње­но сва­ко по­на­ша­ње за­по­сле­ног пре­ма уче­ни­ку, уче­ни­ка према за­по­сле­ном, ро­ди­те­ља, од­но­сно дру­гог за­кон­ског за­ступ­ни­ка или тре­ћег ли­ца пре­ма за­по­сле­ном, за­по­сле­ног пре­ма ро­ди­те­љу, од­но­сно дру­гом за­кон­ском за­ступ­ни­ку, уче­ни­ка пре­ма дру­гом уче­ни­ку, ко­јим се вре­ђа углед, част или до­сто­јан­ство уче­ни­ка, за­по­сле­ног и ро­ди­те­ља, од­но­сно дру­гог за­кон­ског за­ступ­ни­ка.

Ди­рек­тор Шко­ле ду­жан је да у ро­ку од три да­на од да­на са­зна­ња за по­вре­ду за­бра­не из ста­ва 1. овог чла­на пре­ду­зме од­го­ва­ра­ју­ће ак­тив­но­сти и ме­ре у окви­ру над­ле­жно­сти Шко­ле, а на осно­ву под­за­кон­ских про­пи­са ко­ји­ма се утвр­ђу­је пре­по­зна­ва­ња по­на­ша­ња ко­ји­ма се вре­ђа углед, част или до­сто­јан­ство у Шко­ли, и по­сту­па­ње Шко­ле ка­да се по­сум­ња или утвр­ди вре­ђа­ње угле­да, ча­сти или до­сто­јан­ства из става 1. овог чла­на.

## 

## Забрана страначког организовања и деловања

**Члан 14.**

У Шко­ли је за­бра­ње­но стра­нач­ко ор­га­ни­зо­ва­ње и де­ло­ва­ње и ко­ри­шће­ње про­сто­ра Шко­ле у те свр­хе.

## Забрана вршења злостављања и сексуалног узнемиравања на раду и злоупотреба права на заштиту од таквог понашања

Члан 15.

Појам злостављања дефинисан је одредбом члана 6. став 1. Закона о спречавању злостављања на раду. Према овој одредби, злостављање јесте свако активно или пасивно понашање према запосленом или групи запослених код послодавца које се понавља, а које за циљ има или представља повреду достојанства, угледа, личног и професионалног интегритета, здравља, положаја запосленог и које изазива страх или ствара непријатељско, понижавајуће или увредљиво окружење, погоршава услове рада или доводи до тога да се запослени изолује или наведе да на сопствену иницијативу раскине радни однос или откаже уговор о раду или други уговор.

**Злостављање, сагласно члану 6. став 2.** Закона о спречавању злостављања на раду, јесте и подстицање или навођење других на понашање из става 1. овог члана.

**Сексуално узнемиравање**, сагласно члану 21. став 3. Закона о раду, јесте свако вербално, невербално или физичко понашање које има за циљ или представља повреду достојанства запосленог у сфери полног живота, а које изазива страх или ствара непријатељско, понижавајуће или увредљиво окружење.

### Злоупотреба права на заштиту од злостављања

**Члан 16.**

**Злоупотребу права на заштиту од злостављања** чини запослени који је свестан или је морао бити свестан да не постоје основани разлози за покретање поступка за заштиту од злостављања, а покрене или иницира покретање тог поступка с циљем да за себе или другог прибави материјалну или нематеријалну корист или да нанесе штету другом лицу.

IV ПОНАШАЊЕ УЧЕНИКА

Члан 17.

Ученик је обавезан да поштује школска правила и одредбе о кућном реду којима се уређује: време доласка ученика у школу, трајање наставних часова и одмора, распоред звоњења, дужност редара и дежурног ученика, радно време секретаријата школе, време рада библиотеке, изглед ученика, одсуствовање ученика са часова, обавезе ученика које проистичу из задатака у вези са извршавањем прописа заштите на раду, противпожарне заштите, обезбеђења имовине, пријема и кретања странаца и других лица у школи, као и остале одредбе које обезбеђују нормалне услове за рад и дисциплину у школи.

Ученик је дужан да поштује правила школског живота и рада, појединачне одлуке директора и школских органа, да се придржава прописа и да чува углед ученика и школе, поштује личност других ученика, наставника и осталих запослених у школи, чува имовину школе, чистоћу и естетески изглед школских просторија, да се стара о очувању животне средине и понаша у складу са правилима еколошке етике.

Улаз и излаз ученика из школе

Члан 18.

Ради уласка у школу и изласка из школе у случају потребе одређују се посебни улази, односно излази за ученике школе.

Члан 19.

Ученици долазе у школу 10 минута пре почетка првог часа.

Ради уласка у школу и изласка из школе, одређен је дворишни улаз (излаз) за ученике.

Члан 20.

По доласку у школу ученици улазе у своје учионице, седају на своја места и припремају се за почетак часа.

Ако се час не одржава у учионици већ у фискултурној сали, школској радионици или кабинету, ученици долазе испред просторије у којој ће се одржати час и тамо чекају наставника.

Доласком предметног наставника ученици могу ући у просторију и припремити се за почетак часа.

Члан 21.

Ако ученик закасни на час не сме се задржавати у ходницима, дворишту, санитарним просторијама и другим деловима школске зграде, већ одмах улази у учионицу или другу просторију у којој се изводи настава његовог одељења.

После јављања наставнику и давања обавештења о разлогу кашњења, по одобрењу наставника ученик одлази на своје место, при чему не сме узнемиравати остале ученике, већ ће се одмах укључити у праћење наставе, а уколико му је потребно објашњење у вези са наставом, обратиће се наставнику.

**V ДЕЖУРСТВА**

Члан 22.

Дежурни ученик- редар, долази у школу 15 минута пре осталих ученика. Одељењски старешина у свом одељењу одређује по два редара са списка ученика. Дужност редара ученик обавља недељу дана.

Редар је дужан да:

- прегледа учионицу/кабинет по уласку, припреми прибор и остала наставна средства потребна за рад,

- пријави одмах штету коју установи приликом доласка у учионицу/кабинет, као и штету која се учини за време наставе, одмора или по завршеној настави, пре одласка кући,

- проветрава учионицу и обавља остале послове неопходне за почетак наредног часа,

- по налогу предметног наставника доноси наставна средства, учила и прибор,

- пријављује одсутне ученике ради евидентирања,

- последњи напушта учионицу/кабинет, утврђује исправност инвентара заједно са наставником, гаси светло, затвара прозоре и прикупља заборављене ствари ученика, које предаје дежурном особљу школе,

- води рачуна о чистоћи и реду у учионици,

- по налогу одељењског старешине или предметног наставника обавља и друге послове.

Ако наставник закасни и не дође на час 10 минута од почетка часа, дежурни ученик - редар обавештава директора или његовог помоћника о томе, а ако њих нема - секретара или неког од наставника.

До доласка наставника или његовог заменика, ученици су дужни да у миру сачекају испред кабинета.

Ако наставник не дође, а замена се не може обезбедити, ученици остају у учионици и припремају се за наредни час. Дежурни ученици - редари су обавезни да воде рачуна о дисциплини.

До краја часа ученици не смеју напуштати своју учионицу.

Својевољно напуштање учионице није дозвољено и подлеже изрицању одговарајуће педагошке мере.

Члан 23.

***Дежурство наставника***

Дежурство се обавља на четири места:

* приземље главне школске зграде
* I спрат главне школске зграде
* II спрат главне школске зграде
* Двориште школе
* приземље, први спрат и двориште школе у којој наставу похађају ученици млађих разреда
* у ИО дежура се у школској згради и дворишту школе

Распоред дежурства наставника доноси се на почетку школске године и истиче у наставничкој канцеларији и холу школе.

Дежурни наставник је дужан да:

* дође на посао 20 минута пре почетка наставе
* дежура у складу са дефинисаним распоредом
* прегледа просторије и напише записник у Књизи дежурства у који уписује промене које су од значаја за живот и рад у школи

Дежурни наставник дужан је да обезбеди адекватну замену уколико мора да одсуствује.

Пре великог одмора дежурни наставници договарају се о томе да ли ученици напуштају школску зграду или велики одмор проводе у учионици у зависности од временских услова.

За време великог одмора, када временски услови дозвољавају да ученици велики одмор проведу напољу, дежурни наставници са спратова школске зграде за старије, односно за млађе разреде, након што пропрате излазак ученика из учионица, дежурају у дворишту (три дежурна наставника у дворишту главне школске зграде, односно два дежурна наставника у дворишту школе у којој наставу похађају ученици млађих разреда)

У случају повређивања ученика током одмора дежурни наставник о томе обавештава одељењског старешину, директора или помоћнике да би се обезбедило збрињавање ученика.

Дежурни наставник је обавезан да на улазним вратима идентификује лице које није запослено у школи у згради у којој се изводи настава млађих разреда и нема дежурног ученика, или у издвојеним одељењима.

Члан 24.

***Дежурство ученика***

Дежурство обављају ученици VIII разреда (само у случају њиховог одсуства током екскурзије или слично, дежурају ученици VII разреда које одаберу одељењске старешине).

Дежурни ученик треба да испуњава следеће критеријуме:

* да има примерно владање
* да нема изречену васпитну меру
* да није уписан у евиденцију лакших повреда обавеза ученика више од три пута
* да нема ниједну недовољну оцену

У случају писаних провера знања, замену за главног дежурног ученика обезбеђује одељењски старешина следећег одељења или помоћник директора. Ученик не сме сам да у тим случајевима обезбеди замену, већ је неопходно да се преходно обрати одељењском старешини, одн. помоћнику директора.

Дежурни ученик дужан је да:

* дође у школу 15 минута пре почетка наставе
* током часова обезбeђује услове за неометано извођење наставе (спречава задржавање ученика у холу школе, спречава окупљање ученика и остварује увид у уредност хола и улаза у школу и уколико је уредност нарушена о томе обавести дежурног наставника или помоћног радника)
* остаје до доласка дежурног ученика из друге смене, односно до истека седмог часа
* води свеску дежурства у коју евидентира доласке особа који нису ученици и запослени у школи са следећим подацима: име и презиме особе, време доласка у школу и време напуштања школске зграде, име и презиме особе коју посећује. Уколико особа која улази у школу не жели да да податке о себи неопходно је о томе обавестити дежурног наставника или помоћника директора.
* не сме напуштати место дежурства, осим у случају када чита обавештење или по налогу наставника улази у наставничку канцеларију и доноси наставна средства, учила, прибор и креду.
* има обавезу да се примерено понаша и стоји на располагању у смислу давања потребних информација или неке врсте помоћи.

Правилна понашања дежурног ученика су саставни део Књиге дежурства ученика. Правила понашања дежурног наставника су истакнута на огласним таблама у наставничким канцеларијама.

**VI НАСТАВА**

**Почетак и завршетак наставе**

Члан 25.

Почетак и завршетак часа, као и време улажења у школску зграду и учионице објављује се звоњењем, према утврђеном распореду.

Између часова одмори трају 5 минута, с тим што велики одмор траје 30 минута.

За време свих великих одмора ученици излазе из учионице у ходник или двориште, зависно од временских прилика. Ученици могу изаћи из зграде, односно дворишта само за време одмора који траје 30 минута.

За време одмора ученици су дужни да одржавају дисциплину, да чувају школску имовину и да воде рачуна о свом угледу и угледу школе.

Члан 26.

По завршетку наставе ученици напуштају школску зграду и двориште. Изузетно, ученици могу остати у згради, ако је то предвиђено планом рада школе.

Приликом одласка из школе ученици односе све своје ствари.

Одсуствовање ученика са наставе

Члан 27.

Одсуствовање ученика са појединог часа одобрава предметни наставник, а одсуствовање са наставе до три (3) дана одељењски старешина, до пет (5) дана директор школе, а одсуствовање са наставе преко пет (5) дана одобрава Наставничко веће.

Изостанак ученика са наставе, родитељ, односно други законски заступник правда најкасније у року од осам (8 дана) дана од дана престанка спречености ученика да присуствује настави одговарајућом лекарском или другом релевантном документацијом. Без лекарског уверења, родитељ може да оправда изостајање из школе највише 10 дана током године, односно 2 дана у континуитету.

VII ПРАВА, ОБАВЕЗЕ И ОДГОВОРНОСТИ УЧЕНИКА

**а) Права ученика**

Члан 28.

Права ученика остварују се у складу са потврђеним међународним и посебним законима, а школа и сви запослени дужни су да обезбеде њихово остваривање, а нарочито право на:

1) квалитетан образовно-васпитни рад који обезбеђује остваривање принципа и циљева из чл.7.и 8 Закона,

2) уважавање личности;

3) подршку за свестрани развој личности, подршку за посебно исказане таленте и њихову афирмацију;

4) заштиту од дискриминације, насиља, злостављања и занемаривања;

5) благовремену и потпуну информацију о питањима од значаја за образовање и васпитање;

6) информације о правима и обавезама;

7) учествовање у раду органа Школе, у складу са Законом;

8) слободу удруживања у различите групе, клубове и организовање ученичког парламента;

9) јавност и образложење оцене и подношење приговора на оцену и испит;

10) покретање иницијативе за преиспитивање одговорности учесника у образовно-васпитном процесу, уколико права из става 2. тач. 1)-9) овог члана нису остварена;

11) заштиту и правично поступање Школе према ученику;

12) друга права у области образовања и васпитања, у складу са Законом.

**б) Обавезе ученика**

Члан 29.

Ученик има обавезу да:

1) редовно похађа наставу и извршава школске обавезе;

2) поштује правила понашања у Школи, одлуке директора и органа Школе;

3) ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у Школи;

6) чува имовину Школе и чистоћу и естетски изглед школских просторија;

7) стара се о очувању животне средине и понаша у складу са правилима еколошке етике.

**ц) Одговорност ученика**

**Члан 30.**

Ученик треба да поштује правила понашања. Уколико после усмене опомене одељењског старешине ученик настави са кршењем правила понашања одељењски старешина подноси захтев директору за покретањем појачаног васпитног рада са учеником у оквиру одељенске заједнице, стручним радом одељенског старешине, педагога, психолога, посебних тимова, уз обавезно учешће родитеља, односно старатеља ученика.

Ученик који прекрши правила понашања школе може да одговара за лакшу и тежу повреду обавезе и повреде забране утврђену Статутом школе и Правилником о васпитној и васпитно-дисциплинској и материјалној одговорности ученика Школе.

1. **Лакше повреде обавеза ученика су:**
2. неоправдано изостајање из школе до 25 часова.

- до 5 неоправданих изостанака - усмена опомена одељењског старешине (даље у тексту ОС),

- од 5-10 - опомена ОС која се уписује у ђачку књижицу ,

- од 11-17 – укор ОС,

- од 18-25 укор одељењског већа

1. насилно понашање са првог нивоа из Правилника о протоколу поступања у установи у одговору на насиље, злостављање и занемаривање када васпитни рад није делотворан;
2. насилно понашање са другог нивоа из Правилника о протоколу поступања у установи у одговору на насиље, злостављање и занемаривање, када појачан васпитни рад није делотворан;
3. непоштовање одлука директора и других органа школе и правила понашања;
4. необавештавање родитеља о резултатима учења и владања и непреношење порука одељенског старешине, других наставника и стручних сарадника;
5. нарушавање естетског изгледа школе и школског дворишта;
6. када се не брине о личној хигијени и уредности, хигијени школских и других просторија у којима се врши образовно-васпитна делатност;
7. када се после звона за почетак наставе не налази на свом месту, спреман за њен почетак,
8. уколико раније напусти час и друге активности у школи без одобрења наставника;
9. када се недисциплиновано понаша у учионици и другим просторијама школе за време трајања наставе, испита, као и на другим облицима образовно-васпитног рада у оквиру спортских, културних и других активности. Прекршаји се евидентирају у е-дневнику.

* за 3 уписа изриче се усмена опомена ОС,
* 5 уписа – опомена ОС која се уписује у ђачку књижицу,
* 7 уписа – укор ОС,
* 9 уписа – укор одељењског већа.

1. оштећење школске зграде, школске имовине (просторије, инвентара, инсталација) и школског дворишта;
2. оштећење или уништење личних ствари и прибора других ученика, наставника и других запослених у школи;
3. коришћење објека и инвентара школе супротно њиховој намени;
4. конзумирање хране, пића и жвакаћих гума за време часа;
5. коришћење електронских уређаја и других средстава којима се ремети дисциплина на часу или на другим облицима образовно-васпитног рада, а којима се не угрожавају права других и не служе за превару у поступку оцењивања;
6. када се задржава у ходницима школе за време часа;
7. када у својству редара не обавештава наставнике о одсуству ученика;
8. када у својству редара не пријављеује свако оштећење школске или личне имовине и не пријави пре почетка наставе уочене недостатке одељенском старешини или дежурном наставнику;
9. када у својству дежурног ученика допусти улаз лицу без идентификације, или без сагласности органа школе, а о томе не обавести дежурног наставника или неког другог запосленог;
10. када у својству дежурног ученика самовољно напусти дежурство или несавесно обавља своје дужности;
11. када одбије да примени мере заштите и безбедности ученика у школи, на екскурзији и настави у природи, посети, излету, организованој настави или  другим ваннаставним активностима школе;

**2. Tеже повреде обавезе утврђене Законом су:**

1) уништење, оштећење, скривање, изношење, преправка или дописивање података у евиденцији коју води Школа или друга организација, односно орган;

2) преправка или дописивање података у јавној исправи коју издаје Школа или орган, односно исправи коју изда друга организација;

3) уништење или крађа имовине Школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;

5) уношење у Школу или другу организацију оружја, пиротехничког средства или другог предмета којим може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у Школи, у школским и другим активностима које се остварују ван Школе, а које Школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране Школе;

9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекције понашања ученика; За 12 уписа у евиденцију праћења понашања ученика у е-дневнику – укор директора школе. За 15 уписа – укор Наставничког већа.

**3. Повреде забране утврђене Законом су:**

1) Забрана дискриминације;

2) Забрана насиља, злостављања и занемаривања;

3) Забрана понашања које вређа углед, част или достојанство;

4) Забрана страначког организовања и деловања.

Односи међу ученицима

Члан 31.

Односи међу ученицима заснивају се на међусобној сарадњи и помоћи, другарству, пријатељству, уважавању и поштовању личности и пристојном опхођењу.

Међусобне неспоразуме и сукобе ученици решавају у оквиру одељенске заједнице, уз посредовање одељењског старешине, психолога, односно педагога или дежурног наставника.

Ученик је дужан да поштује личност других ученика, наставника и осталих запослених у школи и пристојно се понаша према њима.

Међусобне неспоразуме и сукобе ученика и наставника решава директор школе у сарадњи са школским психологом, односно педагогом.

Ученик који се понаша непримерено, грубо, агресивно и некултурно према другим ученицима, запосленима и трећим лицима, дисциплински одговара за своје понашање, у складу са одредбама Закона и Статута школе.

Члан 32.

Старији и физички јачи ученици треба да се односе према млађим, слабијим, болешљивим и ученицима - деци без родитељског старања на начин да им помогну да ублаже њихово такво стање.

Лични изглед ученика

Члан 33.

Ученици су дужни да у школу долазе пристојно обучени. Панталоне изнад колена и веома кратке сукње и хаљине, као и мајце на бретеле нису дозвољене.Ученици морају бити очешљани, уредно подшишани и са пристојним фризурама.

Лични изглед наставника

Наставници су дужни да у школу долазе уредни, у пристојној одећи и обући.

Наставник мора бити пристојно обучен, што значи да се не може у школу долазити у мајици са бретелама, са непримереним деколтеом, мајицом која открива стомак, шорцевима, папучама, а дужина сукње мора бити примере дужине, тј. минимум средње дужине.

Наставници морају бити очешљани, уредно подшишани и са пристојним фризурама.

Права и обавезе ученика у вези са заштитом на раду

Члан 34.

Ученик, у вези са заштитом на раду, има права и обавезе:

- да се пре почетка рада у школској радионици, хемијској лабораторији и другим местима где може доћи до повреде, упозна са одредбама правилника о заштити на раду ученика и запослених и мерама заштите на раду,

- да буде упознат са опасностима на раду,

- да се служи личним заштитним средствима и опремом за одговарајуће послове, наменски их користи и правилно рукује њима, и одржава их у исправном стању,

- да са потребном пажњом обавља послове ради обезбеђења свог и живота и здравља и других ученика и запослених,

- да пријави свој здравствени недостатак или болест која се не може установити обичним прегледом, а може имати утицаја на његову безбедност или безбедност других,

- да одмах обавести одговорно лице о кваровима које је проузроковао или их је приметио, а који би могли да угрозе безбедност ученика и запослених,

- да одбије извођење наставе ако му прети непосредна опасност по живот или здравље због тога што нису спроведене одговарајуће мере - све док се ти недостаци не отклоне.

Учешће ученика и запослених у противпожарној заштити

Члан 35.

Ради очувања живота ученика и запослених и очувања имовине школе, ученици и запослени се оспособљавају за руковање уређајима, опремом и другим средствима намењеним гашењу пожара и спасавању људи и имовине.

Члан 36.

Оспособљавање ученика и запослених спроводи школа уз сарадњу и стручну помоћ ватрогасних организација и референта заштите од пожара.

Члан 37.

Ученици и запослени обавезни су да спроводе прописане противпожарне мере, као што су:

- упознавање са опасностима од пожара и стално спровођење мере за заштиту од пожара,

- најхитније обавештавање о пожару задуженог за послове противпожарне заштите и учествовање у гашењу пожара.

Забрана пушења, уношења експлозивног материјала и опасних предмета

Члан 38.

Пушење се забрањује у свим затвореним просторијама школе, као и у дворишту и спортским теренима.

Члан 39.

Забрањено је у школску зграду и двориште уношење експлозивног материјала, оружја, кама, бодежа, као и других опасних предмета.

Обезбеђење имовине школе

Члан 40.

Инвентарски предмети, наставна средства, учила (рачунари, пројектори, штампачи, дијапројектори, микроскопи и др.) и регистратурски материјал (предмети у раду, скице, пројекти и др.), не смеју се износити из школе без писаног одобрења директора или другог овлашћеног радника (секретара).

Члан 41.

Изношење радне одеће техничког и помоћног особља из круга школе дозвољено је само ради прања.

Члан 42.

По завршетку радног времена сви печати, штамбиљи, жигови, вредносни папири, као и остали регистратурски материјал морају бити закључани и обезбеђени.

Нарочито се обезбеђују дневници рада и остала евиденција о ученицима и запосленима.

По завршетку рада касе, ормари, плакари, столови, све просторије и школска зграда, обавезно се закључавају.

Време рада секретаријата и библиотеке са ученицима

Члан 43.

Секретаријат школе прима ученике сваког радног дана у времену од 08:00 до 14:00 часова.

Члан 44.

Обавештења ученицима школе дају се за време часова или на други погодан начин, као што су обавештења преко огласне табле или књиге саопштења.

Средства оглашавања могу да користе и ученичке организације, односно ученички парламент у школи, уз претходни договор са директором школе.

Члан 45.

Библиотека школе ради са ученицима сваког радног дана у времену од 07:00 до 18:00 часова.

Пријем и кретање странаца и других лица у школи

Члан 46.

Долазак и посета страних држављана могући су само по одобрењу директора школе, уз претходно добијено одобрење надлежног државног органа.

Члан 47.

Страни држављанин не може ући у зграду школе пре него што буде пријављен директору школе.

Члан 48.

Директор школе или лице које он одреди, прати страног држављанина у обиласку школе, а ако он остаје дуже одређује запосленог који ће се о њему старати за време доласка и посете школи.

Члан 49.

Директору школе пријављује се свако непријатељско и недозвољено понашање страног држављанина.

Члан 50.

За време боравка у школи страни држављанин је дужан да се придржава закона, других прописа и одлука школе, а посебно оних прописа који се односе на чување државне, пословне, службене или професионалне тајне.

Члан 51.

Грађанина и представника организација који долазе у школу по личном или службеном послу домар школе, односно дежурни запослени упућује и одводи у одговарајућу службу школе.

По завршетку посете дежурни запослени прати странку до излаза из школске зграде.

Члан 52.

Ван радног времена у школу се може улазити само уз претходну најаву домару, односно дежурном запосленом.

Члан 53.

Забрањен је боравак и кретање запослених у просторијама школе после радног времена, осим ако се ради о продуженом раду или ако је запослени дошао ради обављања одређеног посла, по претходном налогу, односно одобрењу директора школе.

Члан 54.

Групне посете лица која нису запослени или ученици школе, дозвољене су само по одобрењу директора школе.

Члан 55.

Ако ученичка организација, односно ученички парламент школе жели да одржи састанак или обавља неку другу активност после наставе, треба да се обрати директору или секретару школе, ради добијања сагласности и обавештења дежурног запосленог, односно ученика о томе.

Члан 56.

Школа не може да прикупља финансијска средства од ученика без обавештавања и сагласности његовог родитеља, односно старатеља о томе.

VIII ЗАВРШНЕ ОДРЕДБЕ

Члан 57.

За спровођење ових правила одговоран је директор школе.

**Члан 58.**

Одредбе ових Правила важе за све ученике, све запослене у школи и за друга лица која су посетиоци Школе по разним основама.

Члан 59.

Са одредбама ових Правила, одељенске старешине дужне су упознати ученике на почетку школске године.

Члан 60.

За све што није регулисано овим Правилима примењиваће се Закон и Статут Школе.

Члан 61.

Даном ступања на снагу ових Правила престаје да важе Правила понашања у ОШ „Петар Лековић“ - Пожега, дел. бр. 390/3 од 12.11.2015. године

Члан 62.

Ова правила ступају на снагу осмог дана од дана објављивања на огласној табли школе.

**ПРЕДСЕДНИК ШКОЛСКОГ ОДБОРА**

\_\_\_\_\_\_\_\_\_\_\_\_\_\_\_\_\_\_\_

**Жарко Ковачевић**

Деловодни бр. 176/4

Правилник објављен 09.4.2018

Ступа на снагу 17.4.2018